Przemysl, 1914. decz. 4. 


Meglelenik — hétfö kl- 
vételével — lehetöleg 
naponta a cs. és kir. 
várparancsnokság lóvá- 


— hagyásával. — 


i 


Egyes szám ára 10 fillér. 


| UJSAG 


51. szám. 


Csapatok, parancsnok- 
ságok és Intézetek a 
lapot 50-es csomagok- 
ban a 82. tábori postá- 


nál Is beszerezhetik, 


A lap tiszta jövedelmét a katonák karácsonyfájára forditjuk. 


Bajtársaimhoz ! 


Kedves lapunk, a , Tábori Ujság" no- 
vember 18-iki számában ,Nemes sziv" 
cim alatt egy közleményt olvastam, amely 
cikk méltán vonhatta magára a , Tábori 
Ujság" olvasóinak osztatlan figyelmét és 
tetszését. 

Elmondja nekünk e közlemény, hogy 
Przemysl városában néhány nemesen gon- 
dolkozó uriember és urnö közremüködése 
folytán egy varróintèzet létesült azzal a 
rendeltetéssel, hogy ott a várörség ré- 
szére hideg ellen óvó ruházati cikkek 
àllittassanak elö. Ezen varróintézetben a 
hivatásos varrónök mellett hivatalnokok 
leányai, tanitónök ès szeminaristàk végzik 
a munkàt s naponkint 250 darab téli 
óvószer-felszerelést állítanak elö. 

,: . . És nem elégszenek meg azzal az 
áldásos igyekezettel, irja a , Tábori 
Ujság" — amelyet a jótékony munkának 
minden résztvevője tanusit, hanem ezen- 
felül a nemesszivü munkásnök azzal akar- 
nak tanuságot tenni hazafiságukról, jó 
lelkükröl és áldozatkészs gükröl, hogy egy 
egész heti munkabérüket felajánlották 
részben a Przemysl védelmében elesett 
katonák özvegyeinek és árvainak a javára, 
részben a falujokból kiüzött, szükséget 
szenvedö lakosság javára." 

E megható áldozatkészség összesen 
1700 koronát eredményezett a jótékony- 
ság magasztos céljaira. 

E gyönyörü, e könnyfakasztó példa lát- 
tára lehetetlen hideg közönböseknek 
maradnunk, lehetetlen e tényeket egy- 
szerüen csak tudomásul vennünk. 

Bajtársaim! Mi a közelmultban is fé- 
nyesen igazoltuk, hogy szivünk, eszünk 
helyén van és helyén marad a legnagyobb 
vészben és viharban s igaz jussunkat 
tölünk ugyan el nem veheti még az ele- 
ven ördögök serege sem. Jaj annak, aki 
okvetetlenkedni mer velünk, ha érezzük 
a magunk igazát; jaj annak ezerszer is, 
aki bántani mer, ha jogaink  megvédésé- 
röl van szó! Tudta és tudja ezt az egész 
világ és tudta ám bölcs Hadvezetöségünk 
is, amikor Przemysl várat, ezt a fontos 
stratégiai pontot a mi védelmünk alá he- 
lyezte. Tudta, hogy a magyar szivben 
lakozó királyhüség és mérhetetlen haza- 
szeretet, önfelaldozó hösiesség, kitartó 
készség és bátorság ezt a várat a pok- 
lok ördögei ellen is meg tudják védeni, 
mert e honfi erények biztosabbak és szi- 
lárdabbak, mint a drótsövények vonalai 
s a tüzet, halált okádó ágyuk százai. 

Bajtársaim! Ti bebizonyitottàtok, hogy 
a magyar ember a jussát nem engedi. 


Szerkesztöség: Royal-szálloda, II. 36. 

| bajtársakra, 


Most bizonyitsåtok be, hogy az ellenség 


elött félelmet, megrettenést nem ismerö 
szivetekben ott lakozik a gyámoltalanok, 
az elhagyatottak és árvák iránt érzett 
igaz részvétetek, szeretetetek és aldozat- 
készségtek. 

Mutassátok meg, hogy a magyar em- 
ber szive csak a fegyveres ellenséggel 
szemben kérlelhetetlen és szigoru; mutas- 
sátok meg, hogy az ellenség elött oly jól 
ismert és rettegett egyenruhátok alatt 
nemesen érző, meleg emberi sziv dobog; 
mutassátok meg, mutassuk meg mind- 
annyian mi, magyarok, hogy ott is, ahol 
gyámoltalanok istápolásáról, felsegélye- 
zéséről, védtelenek védelméről van szó, 
a mi szivünk, eszünk helyén van, s ha 
kell, csekély vagyonunkból is tudunk ál- 
dozatot hozni az ö jóvoltukért, nehéz, 
mostoha sorsuk könnyebbé tételéért! 

Emlékezzetek baitársaitokra, kik bizva, 
remélve küzdöttek ugyanazon szent cè- 
lok rt, amelyekért mindannyian oly hiven 
és bátran küzdöttünk. Emlékezzetek reá- 
juk, amikor együtt szötték velünk leg- 
édesebb ábrándjainkat, hogy végezvén 
kötelességeinket, visszatérünk majdan az 
elhagyott kedves családhoz s boldogan, 
kiengesztelödve — s a jól teljesitett kö- 
telesség édes tudatával karoljuk magunk- 
hoz a szeretö hü nöt s édes, ártatlan kis 


gyermekeinket, kik szivszorongva lesik, 
várják — hazatérésünk örömteljes pilla- 
natát. 


Emlékeztek-e mindezekre? Emlékeztek-e 
ama bus pillanatokra is, midön drága 
bajtársaink a tüzvonalban vérző sebekkel 
összeroskadtak s piros vérük hullatásával 
pecsételték meg honfiui kötelességük tel- 
jesítését? Emlèkeztek-e még a kedves 
kiket az ellenség gyilkos 
tüzelése elragadott közületek s egyenként 
vagy tömegesen dültek ki mellöletek? 


Emlékezzetek jó Bajtársaim s áldoz- 


| zatok felejthetetlen emléküknek a bajtársi 


kegyelet szent oltáránál, — ezt meg- 
érdemlik tölünk! Hiszen ők nem álmo- 
doznak már boldog családi viszonlátás- 
ról, az ö álmukat félbeszakította a halál. 

Öket hasztalan várják szeretö hü nöik, 
elárvult, szép kis gyermekeik, az apa soha 


| többé vissza nem térhet: meghalt, meg- 


dicsöült a hazáért s a nagy, a szent cél 
érdekében. 

Ezeket soha elne feledjétek! És 
ne feledjétek elárvult családjaikat sem, 
mert ezek támaszukat, istápolóikat vesz- 
tették el az Ö személyükben, — szóval 
mindenüket, aki nélkül megélhetésük, jö- 
vöjük bizonytalanná, örömük gyàszszá, 
fájdalomma változott. 


Kiadóhivatal: Knoller és Fia könyvnyomdája. 


Ezt a gyászt, ezt a fájdalmat, Bajtár- 
sak, mi is hivatva vagyunk némileg eny- 
hiteni s enyhiteni is fogjuk tölünk tel- 
hetö módon! A nemes példa ott áll elöt- 
tünk a przemysli varróleányok nagysze- 
rüen nemes áldozatkészségében, csak kö- 
vetnünk kell e szép példát, Tegyünk mi 
is ugy, mint e nemeslelkülengyel hölgyek 
tettek: adjuk össze filléreinket s juttas- 
suk el volt Bajtársaink elárvult, szegény 
családjainak, hiszen szebb, nemesebb, 
magasztosabb célra alig áldozhatunk meg- 
takaritott pénzünkböl, mintha annak nél- 
külözhetö részét a jótékonyság oltárára 
tesszük le oly célból, hogy azzal hösileg 
elesett Bajtàrsaink hàtramaradottjainak 
anyagi szükségét csekély részben enyhit- 
sük s könnyeit pillanatnyilag apasszuk. 


Bajtársak, mutassuk meg, hogy helyén 
van a szivünk, tudunk emberileg gondol- 
kozni és e nemes célra áldozni, ki-ki 
tehetsége szerint! Vegyetek példát a 
részetekre meleg ruhákat varró lengyel 
hölgyek áldozatkészségéről, kik egy egész 
heti keresményüket adták oda a szép 
célra s gondoljátok meg, hogy nekünk 
sem szabad hátrább maradni a nemes- 
szivüségben, bár ha katonák vagyunk is! 
Jelentkezzetek tiszt uraitoknál s kérel- 
mezzétek a gyüjtöiv kibocsátását. 

Közlöm veletek, hogy e soraim felolva- 
sása után zászlóaljunk törzslegénysége 
alig fél óra alatt 164 koronát adakozott s 
ezen összegről szóló tételes kimutatást az 
adakozók névsorával együtt a , Tábori 
Ujság" szerkesztöségének ellenörzö közlés 
céljából be is küldöttem.*) 

Bajtàrsak! Abban a reményben, hogy a 
megpenditett eszmét szivetek s lelketek 
összes melegével a megvalósuláshoz fog- 
játok segiteni, kiáltom Felétek: 
fel a nemes, 
az Isten 


Magyar katonák elöre, 
szép munkára! Jószivüségtekért 
áldása fog Reátok szállani. 

Bajtársi szives üdvözlettel 


Sztankó Zoltán 
örmester, 10. népf. gy. 
ezr., lll. zlj. törzs. 


TUDAKOZÓDÁS. 


Urbanetz hadnagyot értesitem, hogy a 
Werk 1/1. és Lysiczka támpont közötti 
lövészárokban mindenkor található yagyok. 
Lupkovicz. 


*) A névszerinti kimutatást lapunk holnapi száma 
közli, 

HADI HIREK. 


A szerb hadszintér. 


Bécsböl jelentik hivatalosan: Csapataink 
december 2-án bevonultak Belgiádba. 


Az orosz hadszintér. 


A külföldi lapokban megjelenö hiresz- 
telés, hogy a németek által jelentett 
40,000 orosz hadifogoly között a Kutnó- 
nál elfogott 23000 hadifogoly is közte 
volna, határozottan valótlan. 

A keleti hadsereg a Wloclawek, Kutno, 
Lodz ès Lovcis melletti csatákban novem- 
ber 11-töl december 1-ig 80,000 sértetlen 
orosz hadifogolyt ejtett kezei közé. 

Kelet-Poroszországban nincs 
ujabb mozzanat. 

Èszaki Lengyelországban a harcok le- 
folyása normális. 

Déli Lengyelországban az oroszok ösz- 
szes támadásai vissza lettek verve. 
Berlinböl jelentik hivatalosan: 
hivatalos 
bár nem sikerült a nèmeteknek a Visz- 
tula balpartjàn megkisèrelt àttörèsi szàn- 
déka ès igy nem sikerült az oroszokat 
bekeriteni, de az oroszok visszavonulása 
a legkedvezötlenebb viszonyok között, 
csak nagy veszteséggel volt keresztülvi- 

hetö. 


semmi 


Orosz 


Francia hadszintér. 


Berlinböl jelentik: Jól értesült körök- 
ben meg vannak gyözödve arról, hogy 
Franciaországnak a fegközelebbi jövöben 
valamit meg kell kisérelni. 

A népesség nagy része erösen szenyed 
a folytonos beütések következtében és 
mind hangosabban kiált segitségért! 

A Pester Lloyd jelenti, hogy Joffre, a 
francia vezérkar fönöke beadta lemon- 
dását. 

A lemondás oka az a kritika, melyben 
müködését hozzá közelállók részesitették, 
s amely szerint a passiv taktika tartósan 
nem alkalmazható. 

Nyugaton az ellenség kisebb támadásait 
a németek visszavetették. 

Az Argonn-erdökben a 120. würtem- 
bergi gyalogezred, amelynek a német 
császár az ezredtulajdonosa, egy erös 
francia támpontot elfoglalt, s eközben 2 
tisztet és 300 embert elfogott. 


Felhívás! 


A , Tábori Ujság" szerkesztösége tervbe 
vette olyan hösi tettek közlését, amelye- 


Utánnyomás ME 

közlések megállapítják, hogy / 


, októbe 


Tábori Ujság 


ket a megszálló sereg tisztjei vagy legény- 
ségi állományu egyénei vittek végbe. 

E célból felkéri az olvasó közönséget, 
hogy amennyiben valakinek ilyen hösi 
tettekröl tudomása volna, azt pontos helyi 
és idöbeli adatokkal dr. Göcze föhad- 
nagyhoz (Várparancsnokság vezérkari osz- 
tálya) annak megemlítésével küldje be, 
hogy az illetö a leirt höstetteiért részesült-e 
valamilyen kitüntetésben. 

Miután sulyt helyezünk arra, hogy la- 
punk e rovata megbizható adatokat tar- 
talmazzon, azért a közléseknek csak ugy 
adunk helyet, ha a közlemény a kérdéses 
század, zászlóalj vagy ezred tisztjei által 
megerősítve vagy egyébként hitelt érdem- 
löleg igazolva van. 

Megjegyezzük, hogy a tervbe vett köz- 
lések célja csupán csak az, hogy az ol- 
vasó közönséget èrdeklö érdemes tettek a 
nyilvánosságnak átadassanak és megörö- 


' kittessenek. Hadd gyönyörködjön azokban 


mindenki, hadd okuljanak azokból a baj- 
társak. — De nemcélja a , Tábori Ujság"- 
nak, hogy a közölt leirások alapján ki- 
tüntetéseket eszközöljön ki, ami ennek a 
magánvállalatnak nem is állana mód- 
jában. 


Aranykönyv.”) 

Vida József zalaegerszegi 6-ik népfel- 
kelö huszárosztálybeli számvevö-örmester 
Wén Sjediiskán éjjel a leghe- 
vesebb “osifom alátt a dandárparancsnok- 
ságtól a Wérk 1/1-be egy fontos parancs 
kőzbesit"gére Lönként vállalkozott, azt 
gyorsaf&$ ponosan teljesitette. — Mi- 
dön pedig Júgfanezen éjjel, valamint a 
következő éji í is százada felsöbb helyröl 
jött azotffparasicsra, hogy a heves ágyu- 


tüz ala "levö iszállást azonnal, — vonat 
hátrahágyása mellett, — hagyja el, ne- 
vezett visszamaradt és a század vonatàt 
igen nagy körültekintéssel, higgadtsággal 
és bát ggal, — dacára, hogy ezen 
munkája közben állandóan heves ellensè- 
ges ágyutüz alatt volt, — teljesen rend- 


beszedte, a hozzá beosztott legénységet 
bátorságra buzdította. Bàràllandóan élet- 
veszélyben forgott, hösiessègènek és lé- 
lekjelenlétének meg volt az eredménye, 
megt a százat vonatát sikerült neki a 
legkisebb hiágy nélkül megmenteni, elve- 
zetni és teljes biztonságba helyezni, 

Vida József szåmvevö-örmester ezen 
nagy bátorságra valló, megbizható lés 
efedmènydus eljárásáért a II. oszt. ezüst 
vitézségi éremmel létt kitüntetve. 


*) Beküldötte a magyar királyi zalaegerszegi 
népfölkelö huszárosztálytól: Hantsok hadnagy sc- 
gédtiszt. = 


Kiadó és szerkesztő Knoller Hirsch. 


51. szám, 


Este, hogyha elcsendesül. . . 


Este, hogyha elcsendesül minden, 
Harci lárma, már csatazaj sincsen 
Olyan kihalt, olyan néma már ma 
Dicsö Przemysl sziklaszilárd vára. 


Itt-ott egy-egy néma honvéd áll ört, — 
Amott meg a bástya-falról rálött 

Egy portyázó, gyáva kozák hadra 
Három vagy négy öreg magyar baka. 


Egyéb semmi. Nesztelen a tábor. 
Nincs harci zaj, gyözedelmi mámor. 
Nyugalomnak télelmetes képe 
Burkolózik a zord téli éjbe. 


Csak a hadnagy ur van ébren éjjel 
Gyertyája ég, öt nem nyomta még el 
A jóságos, boldogitó álom. 

Ö virrasztott annyiszor e váron. 


Tenyerébe hajlik éjjel feje, 

Nappal ö a katonák eleje, 

A vár haláltontó ostrománál 

Merész, mint a bátor sas, ha felszáll. 


De ilyenkor miért busul vajjon? 

Mért pereg le egy-egy könny az arcon? 
Mért hallik a zokogása át a 
Barátságos, meleg örszobába? 


Hej! ilyenkor mindnyájunknak forrón 
Ömlik a könny két szeméből. Otthon 
Pedig — talán — tudja a jó Isten — 
Nincsen-e rég elfeledve — minden. 


Pattinger Ferenc, 
élelm. hadnagy. 


Olvasóink figyelmébe! 


A , Tábori Ujság"-ot csapatok, parancs- 
nokságok és intézetek 50-es csomagok- 
ban a 82. tábori postánál is beszerezhetik 
az eddigi kedvezményes árban. 

Hogy az ügyint'zés egyszerüsittess k 
és a , Tábori Ujság" àtvételénćl zavar ne 
álljon be, közöliük, hogy 10 számra ter- 
jedö előfizetést nyitunk. 

Most az 60. számig fogadunk el elö- 
fizetést. 

A lap beszünése esetén az elöre kifizetett 
összegeket visszaszolgáltatjuk. 

Elöfizetni csak 50-es csomagokra (50, 
100, 150 pld.) lehet. 

A lap este 7 óra körül jelenik meg. 


Meteorologiai jelentés. 


December 3. 


Dec. 2. megàllapitás. 

Hömérséklet Min. + 3 C?; 
ONECO 

Viszonylagos nedvesség 639/9—9079/9. 

Szélereje: 5—12 mp. Irány: Délnyugat. 

Barometerállás : 754—757 mm. 

Felhözet: !/,. 

Prognózis decz. 4-re:Szép idö, déli sze- 
lekkel. 


Max. + 


Nyomatott Knoller és Fia könyvnyomdájában Przernysl 


